Læsø kommuna

Læsø kommuna Land   Danmark Høvuðsstaður  Byrum Vídd  101,22 km2 Íbúgvar 2014  1.808 Borgarstjóri  Tobias Birch Johansen Heimasíða  www.laesoe.dk (danskt)

Læsø kommuna (Danskt: Læsø kommune) er ein kommuna, tann minsta í Danmark. Fjórða hvørt ár velja øll eldri enn 18 ár 9 fólk í kommunustýrið. Læsø er ein av teimum 11 kommununum í Región Norðurjútlandi. Allur landsparturin er felags um sjúkrahús, skúlar til ung og tilkomin og høvuðsvegirnar. Landsparturin rindar eisini ein part av tí, tað kostar at hava ferju at sigla á Læsø. 

Á Læsø búgva eini 1.800 fólk, men hvørt summar liggja eini 100.000 ferðafólk nátt í oynni. Fá ferðafólk fara avstað aftur sama dag, tey koma. Umleið 24 fólk búgva á hvørjum km2. Í skúlanum ganga 320 børn úr 1. flokki upp í 10. flokk. Eingin privatskúli er í oynni. 

Besta sambandið til Læsø er ferjan. Hon siglir ímillum Frederikshavn og Vesterø Havn tvær, tríggjar ferðir um dagin um veturin og tríggjar, fýra ferðir um dagin um summarið. 

 Býir í Læsø kommunu 
 Størstu býir í kommununiDanmarks Statistikbank Nr  Býur   Íbúgvar (2011)  Íbúgvar (2012)  Frá/til 1  Byrum  443  451  +8 2  Vesterø Havn  413  390  -23 3  Østerby Havn  294  288  -6 -  Landøkið  798  768  -30 -  Tilsamans  1.949  1.897  -52

 Keldur 

Bólkur:Kommunur í Región Norðurjútlandi
Bólkur:Oyggjar í Danmark